title: A Tanács (EU) 2015/2394 határozata (2015. december 8.) az Eurocontrol állandó bizottságában az Eurocontrol szerepeivel és feladataival, valamint a központosított szolgáltatásokkal kapcsolatban elfogadásra kerülő határozatok tekintetében az Európai Unió nevében a tagállamok által képviselendő álláspontról

text:
               18.12.2015

               HU

               Az Európai Unió Hivatalos Lapja

               L 332/136

         A TANÁCS (EU) 2015/2394 HATÁROZATA
   (2015. december 8.)
   az Eurocontrol állandó bizottságában az Eurocontrol szerepeivel és feladataival, valamint a központosított szolgáltatásokkal kapcsolatban elfogadásra kerülő határozatok tekintetében az Európai Unió nevében a tagállamok által képviselendő álláspontról
   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 100. cikke (2) bekezdésére és 218. cikke (9) bekezdésére,
   tekintettel az Európai Bizottság javaslatára,
   mivel:

               (1)

               Az Eurocontrol állandó bizottsága (a továbbiakban: az állandó bizottság) 2013. december 4-i 123. számú határozatával létrehozott egy tanulmányozócsoportot azzal a céllal, hogy vizsgálja meg, melilyen módon lehet szükséges a légi közlekedés biztonságával kapcsolatos együttműködésre vonatkozó, 1960. december 13-i Eurocontrol nemzetközi egyezmény (a továbbiakban: az Eurocontrol egyezmény) módosítása annak érdekében, hogy az tükrözze az európai légiforgalmi szolgáltatás területén bekövetkezett változásokat.

               (2)

               A tanulmányozócsoport 2015. október 19-én megbízta az Eurocontrol ügynökséget, hogy készítse el az Eurocontrol jövőbeli szerepeit és feladatait meghatározó állandó bizottsági jogi aktus tervezetét.

               (3)

               Az Eurocontrol szerepéről és feladatairól szóló állandó bizottsági határozat tervezete a bizottság 2015. december 8-i és 9-i ülésén kerül napirendre.

               (4)

               Az említett határozat az elfogadásától kezdődően joghatásokkal fog bírni. Az 1981. február 12-én Brüsszelben aláírt jegyzőkönyvvel módosított Eurocontrol egyezményben (a továbbiakban: a módosított egyezmény) meghatározott alkalmazandó intézményi keret értelmében az állandó bizottság az Eurocontrol általános politikájának kialakításáért felelős szerv. A szerep- és feladatmeghatározások irányadóak lesznek az Eurocontrol jövőbeli tevékenységére, és szükségszerűen tükrözni fogják, hogy az Eurocontrol mit tekint jogszerű tevékenységnek. A határozat kötelező lesz az Eurocontrol valamennyi tagjára, köztük az uniós tagállamokra is.

               (5)

               Az Eurocontrol szerepei és feladatai meghatározásának következményei lehetnek az uniós jog alkalmazására és különösen az uniós hatáskörök integritására nézve, mivel az uniós jogszabályok kiterjednek fontos, az Eurocontrol tevékenységi körébe tartozó területekre. Bizonyos esetekben az Eurocontrol szerepe és tevékenysége uniós szinten hozott döntésektől függ.

               (6)

               Ennélfogva fontos biztosítani, hogy az Eurocontrol szerepeinek és feladatainak meghatározása ne legyen ellentétes az uniós joggal, különösen az uniós hatáskörökkel, és ne befolyásolja az Unió jövőbeli fellépését.

               (7)

               A 2015. december 8-i és 9-i ülésén az állandó bizottság határozatot fogadhat el a központosított szolgáltatásokkal kapcsolatban is. Az Uniónak jelenleg nem áll rendelkezésre elegendő információ ahhoz, hogy értékelni tudja egy olyen határozat tartalmát, amely befolyásolhatja az Eurocontrol jövőbeli tevékenységét, méghozzá oly módon, hogy az az Unió e területen, különösen az egységes európai égbolt légiforgalmi szolgáltatási kutatás (SESAR) tekintetében végzett tevékenységére nézve hátrányos lehet. Az e kérdéskört érintő határozat meghozatalát ezért el kell halasztani.

               (8)

               Az állandó bizottságában az Unió nevében képviselendő álláspontot ezért meg kell határozni,

         ELFOGADTA EZT A HATÁROZATOT:
   1. cikk
   A tagállamok az Eurocontrol állandó bizottságában az Eurocontrol szerepével és feladataival, valamint a központosított szolgáltatásokkal kapcsolatban e határozat mellékletével összhangban képviselik az Európai Unió álláspontját.
   A tagállamok együttesen lépnek fel az Unió érdekében.
   2. cikk
   Ez a határozat az elfogadásának napján lép hatályba.

      Kelt Brüsszelben, 2015. december 8-án.

            a Tanács részéről

            az elnök

         P. GRAMEGNA

      MELLÉKLET
      I.   Az Eurocontrol szerepei és feladatai

      Az Unió azt kéri, hogy az Eurocontrol szolgáltatásairól, szerepeiről és feladatairól szóló javasolt szöveg semmilyen módon ne érintse az uniós hatásköröket, és ne befolyásolja az Unió jövőbeli fellépését. Azon konkrét feladatokat, amelyeket az Eurocontrol jelenleg az uniós jogszabályi keret alapján ideiglenesen lát el, nem lehet az uniós döntésektől független feladatként meghatározni.
      Az Unió a következő módosításokat kéri a szervezet szerepeiről és feladatairól szóló, 2015. november 16-i CN-SG-6-2015 számú Eurocontrol vitaanyag mellékletében javasolt, az Eurocontrol szerepeit és feladatait meghatározó jegyzékhez képest:

                  1.

                  A 2. cikk „Funkciókat és szolgáltatásokat” meghatározó (1) bekezdése tekintetében:

                              a)

                                 Légiforgalmi-
                                 Központi áramlásszervezés;

                              b)

                              ATM hálózati funkciók, ha azokat az Európai Unió az Eurocontrolra ráruházza
                                 az Európai Unió nevében;

                              c)

                              ATM-funkciók
                                 feladatok az ICAO nevében az EUR/NAT régió vonatkozásában;

                              d)

                              Léginavigációs díjak megállapítása, számlázása és beszedése;

                              e)

                              Légiforgalmi szolgáltatások nyújtása a Maastrichti Magaslégtéri Irányító Központban (MUAC), a tagállamok és az EUROCONTROL
                                 ügynökség közötti tárgyalások eredményétől függően;

                              f)

                              Központi funkciók és szolgáltatások, például az EAD, az ARTAS/CAMO, valamint az állandó bizottság által az Unióval való egyetértésben

                                    szoros együttműködésben
                                  esetlegesen a szervezetre bízott egyéb központi szolgáltatások.

                  2.

                  A 2. cikk „Szerepeket” meghatározó (2) bekezdése tekintetében:

                              a)

                                 A „Támogatás” tekintetében a módosítások a következők:

                                          i.

                                          Részes államok, nemzeti biztonsági hatóságok, léginavigációs szolgáltatók és más releváns érdekeltek támogatása;

                                          ii.

                                          Az Európai Unió szerveinek támogatása, beleértve a szakértelem biztosítását a szabályozási tevékenységek támogatása érdekében
                                             az Európai Unió és az Eurocontrol között 2012. október 29-én kötött magas szintű megállapodással összhangban
                                             e szervek kérésére;

                                          iii.

                                          A nem ECAC-államokban az európai érdekek előmozdítása és támogatása az ATM-et érintő kérdések terén, szoros együttműködésben a részes államokkal, azok léginavigációs szolgáltatóival és az ágazattal, valamint az EU-val,
                                             az uniós szabályok hatálya alá tartozó területeket kivéve, az uniós hatáskörök tiszteletben tartása mellett;

                                          iv.

                                          Hozzájárulás a SESAR-hoz (K+F, ATM-főterv kidolgozása és kiépítése) – annak ATM-mel kapcsolatos szakértelmére, a páneurópai lefedettségre, a polgári-katonai vetületre és a központi áramlás
                                             hálózat
                                             hálózatszervezéseire szerepre alapítva, a releváns uniós jogszabályokkal összhangban;

                                          v.

                                          Kutatási és kapcsolódó szimulációs lehetőségek nyújtása, például a SESAR esetében, kutatási tevékenységek a SESAR-on és a légtérváltozásokon túlmenően adott esetben összhangban a releváns uniós jogszabályokkal;

                                          vi.

                                          Képzés/oktatás biztosítása a részes államok szervezeteinek.

                              b)

                              Az „Együttműködési mechanizmusok” tekintetében a módosítások a következők:

                                          i.

                                          A polgári-katonai koordináció elősegítése és támogatása az ATM/ANS- fejlesztésekkel kapcsolatban;

                                          ii.

                                          A részes államok támogatása az ICAO munkájában, az uniós hatáskörök tiszteletben tartása mellett;

                                          iii.

                                          Együttműködés a világ más régióival a részes államok hozzájárulása alapján, biztosítva az EU-val való koordinációt;

                                          iv.

                                          Nemzetközi együttműködés / koordináció (ICAO, FAA, NATO stb.) a részes államok nevében, az uniós tagállamok kivételével

                                                az uniós hatáskörök tiszteletben tartása mellett
                                             ;

                                          v.

                                          Tanácsadás kérésük esetén azon nem uniós
                                             részes államok részére, amelyek nem uniós tagállamok, és amelyek nem kötöttek megállapodást az Unióval, az ATM-biztonsággal és -teljesítménnyel kapcsolatban, az ICAO szabályaival összhangban, az EU-val együttműködve és hatásköreinek tiszteletben tartásával
                                             az EU és az EASA e területre vonatkozó szabályainak alkalmazásával, a harmonizáció, a biztonság, a
                                             működési hatékonyság és a méretgazdaságosság fokozásának alátámasztása érdekében.

                              c)

                              A „Páneurópai ATM-adatok és -információk” tekintetében a módosítások a következők:

                                          i.

                                          Teljesítményre, biztonságra, stb. Vonatkozó adatok gyűjtése és elemzése (a szabályozói tevékenység támogatása céljából a rendszerek és adatok „fenntartása” érdekében) azon részes államok részére, amelyek nem uniós tagállamok, valamint, ha ezt a feladatot az EU az Eurocontrolra ráruházza, az uniós tagállamok részére;

                                          ii.

                                          Az összegyűjtött adatok elemzése és azokra vonatkozó jelentések (információk) biztosítása (például ACE, PRR) azon részes államok részére, amelyek nem uniós tagállamok, valamint, ha ezt a feladatot az EU ráruházza, az uniós tagállamok részére;

                                          iii.

                                          ESSIP/LSSIP folyamatok működtetése, ha ezt a feladatot az EU ráruházza;

                                          iv.

                                             , beleértve Jelentéstétel az ICAO részére a globális léginavigációs terv (GANP) és a légiközlekedési rendszer építőelemei frissítéseinek (ASBU-k) végrehajtásáról, és az EU jelentéstételi mechanizmusaival való koordináció biztosítása
                                             az Európai Unióval egyetértésben;

                                          v.

                                          Forgalmi adatok gyűjtése és STATFOR-előrejelzés nyújtása.

            II.   Központosított szolgáltatások

      Az Unió álláspontja az, hogy a központosított szolgáltatásokkal kapcsolatos határozat meghozatalát a jelen szakaszban el kell halasztani.
      Az Uniónak jelenleg nem áll rendelkezésére elegendő információ ahhoz, hogy értékelést tudjon végezni egy központosított szolgáltatásokkal kapcsolatos határozat tartalmát illetően. Egy ilyen határozat oly módon befolyásolhatja az Eurocontrol jövőbeli tevékenységét, amely az Unió e területen végzett, különösen az „egységes európai égbolt” légiforgalmi szolgáltatási kutatással (SESAR) kapcsolatos tevékenységére nézve hátrányos lehet.


title: Az Európai Parlament és a Tanács 1776/2005/EK határozata (2005. szeptember 28.) a vállalkozásokra, és különösen a kis- és középvállalkozásokra (KKV-kre) vonatkozó többéves programról (2001–2005.) szóló 2000/819/EK tanácsi határozat módosításáról   (EGT vonatkozású szöveg)

text:
               3.11.2005

               HU

               Az Európai Unió Hivatalos Lapja

               L 289/14

      AZ EURÓPAI PARLAMENT ÉS A TANÁCS 1776/2005/EK határozata
   (2005. szeptember 28.)
   a vállalkozásokra, és különösen a kis- és középvállalkozásokra (KKV-kre) vonatkozó többéves programról (2001–2005.) szóló 2000/819/EK tanácsi határozat módosításáról
   (EGT vonatkozású szöveg)
   AZ EURÓPAI PARLAMENT ÉS AZ EURÓPAI UNIÓ TANÁCSA,
   tekintettel az Európai Közösséget létrehozó szerződésre és különösen annak 157. cikke (3) bekezdésére,
   tekintettel a Bizottság javaslatára,
   tekintettel az Európai Gazdasági és Szociális Bizottság véleményére (1),
   a Szerződés 251. cikkében megállapított eljárásnak megfelelően (2),
   mivel:

               (1)

               Elengedhetetlen a vállalkozások, különösen a kis- és középvállalkozások (KKV-k) számára nyújtott közösségi támogatás folyamatosságának biztosítása.

               (2)

               Ezért helyénvaló egy évvel, azaz 2006. december 31-ig meghosszabbítani a 2000/819/EK határozat (3) érvényességét, és a pénzügyi referenciaösszeg mértékét 88 500 000 EUR-val növelni.

               (3)

               A 2000/819/EK határozatot a következőképpen kell módosítani.

               (4)

               A Régiók Bizottságával konzultáltak, de az nem adott véleményt,

         A KÖVETKEZŐKÉPPEN HATÁROZOTT:
   1. cikk
   A 2000/819/EK határozat a következőképpen módosul:

               1.

               A 7. cikk (1) bekezdésében a „450 millió EUR” pénzügyi referenciaösszeg helyébe „538 500 000 EUR” lép.

               2.

               A 8. cikkben megállapított dátum, „2005. december 31.” helyébe „2006. december 31.” lép.

         2. cikk
   Ez a határozat az Európai Unió Hivatalos Lapjában való kihirdetésének napján lép hatályba.

      Kelt Strasbourgban, 2005. szeptember 28-án.

            az Európai Parlament részéről

            az elnök

         J. BORRELL FONTELLES

            a Tanács részéről

            az elnök

         D. ALEXANDER

      (1)  A 2005. március 9-i vélemény (a Hivatalos Lapban még nem tették közzé).

      (2)  Az Európai Parlament 2005. május 26-i véleménye (a Hivatalos Lapban még nem tették közzé) és a Tanács 2005. július 18-i határozata.

      (3)  HL L 333., 2000.12.29., 84. o. A legutóbb az 593/2004/EK európai parlamenti és tanácsi határozattal (HL L 268., 2004.8.16., 3. o.) módosított határozat.


title: 2007/757/EK: A Bizottság határozata ( 2007. november 14. ) egyes állat-egészségügyi és állatjóléti, valamint egyes műszaki és tudományos intézkedésekhez nyújtott közösségi pénzügyi hozzájárulásról

text:
               23.11.2007

               HU

               Az Európai Unió Hivatalos Lapja

               L 305/52

      A BIZOTTSÁG HATÁROZATA

   (2007. november 14.)
   egyes állat-egészségügyi és állatjóléti, valamint egyes műszaki és tudományos intézkedésekhez nyújtott közösségi pénzügyi hozzájárulásról
   (2007/757/EK)
   AZ EURÓPAI KÖZÖSSÉGEK BIZOTTSÁGA,
   tekintettel az Európai Közösséget létrehozó szerződésre,
   tekintettel az állat-egészségügyi kiadásokról szóló, 1990. június 26-i 90/424/EGK tanácsi határozatra (1) és különösen annak 17. és 20. cikkére,
   mivel:

               (1)

               A 90/424/EGK határozat megállapítja a különleges állat-egészségügyi intézkedésekhez, beleértve az állat-egészségügyi és állatjóléti, valamint a műszaki és tudományos intézkedéseket nyújtott közösségi pénzügyi hozzájárulást szabályozó eljárásokat.

               (2)

               A Közösségnek különösen az állat-egészségügyi és állatjóléti információs politika kialakításához kell pénzügyi hozzájárulást nyújtania, amely többek között az állatjólétre vonatkozó jogszabályok előkészítéséhez és kidolgozásához szükséges tanulmányok elkészítését foglalja magában. A Közösségnek meg kell tennie a közösségi állat-egészségügyi jogszabályok, valamint az állat-egészségügyi oktatás vagy képzés fejlesztéséhez szükséges műszaki és tudományos intézkedéseket, illetve segítenie kell a tagállamokat vagy a nemzetközi szervezeteket ezek megtételében.

               (3)

               A legújabb állattenyésztési technológiákat, mint pl. a szomatikus sejtek maganyagának átvitelén (SCNT) alapuló állatklónozást kutatási célokra használják. A jövőben várhatóan az állattenyésztésben és az élelmiszer-előállításban is alkalmazásra kerülő SCNT-eljárás hatással lehet az állategészségügyre és az állatjólétre, ugyanakkor etikai és szociáletikai vonzatai is vannak. Ebből kifolyólag az Európai Élelmiszer-biztonsági Hatóság és az Európai Etikai Csoport folyamatban lévő konzultációján túlmenően egy Eurobarométer-felmérést is el kell végezni annak vizsgálatára, hogy milyen fogyasztói magatartással kell számolni az SCNT-eljárás agrár-élelmiszeripari ágazatban történő esetleges alkalmazásakor, különös hangsúllyal arra, hogy milyen mértékben van szükség az élelmiszerláncban használt technológiák használatával kapcsolatos információkra, és hogy a fogyasztó milyen információforrásból kíván tájékozódni ezekről. Az Eurobarométer-felmérés eredményei információval fognak szolgálni annak kiértékeléséhez, hogy milyen közösségi jogszabályok meghozatalára van szükség ezen a területen. Ebből kifolyólag közösségi pénzügyi hozzájárulást kell biztosítani ezen felmérés elvégzéséhez.

               (4)

               Az állatoknak a szállítás és a kapcsolódó műveletek közbeni védelméről, valamint a 64/432/EGK és a 93/119/EK irányelv és az 1255/97/EK rendelet (2) módosításáról szóló, 2004. december 22-i 1/2005/EK tanácsi rendelet előírja, hogy a Bizottság az állatok szállítására új alsó és felső hőmérsékleti értékhatárokat állapítson meg.

               (5)

               Ezenkívül az Európai Élelmiszer-biztonsági Hatóság 2004-ben véleményt fogadott el a közúti állatszállítási járművekre vonatkozó belső hőmérsékleti szabványról (3). Ezért meg kell határozni azon hőmérsékleti feltételeket, amelyek mellett az állatokat hosszú utakon lehet szállítani a Közösség területén, és erre vonatkozóan felmérést kell végezni. A felmérés olyan információkkal fog szolgálni, amelyekre szükség van az állatvédelmi vonatkozású jogszabályok előkészítésénél és kidolgozásánál. Ebből kifolyólag közösségi pénzügyi hozzájárulást kell biztosítani ezen felmérés elvégzéséhez.

               (6)

               Az állatjólétért és az állatok védelméért 2006 és 2010 között folytatott közösségi cselekvési tervről (4) szóló, az Európai Parlamenthez és a Tanácshoz intézett bizottsági közlemény arra szólít fel, hogy támogatni kell a nemzetközi szervezetek, így pl. az Állat-egészségügyi Világszervezet (OIE) állatjóléti tevékenységeit.

               (7)

               2005-ben az OIE iránymutatásokat fogadott el az állatok szárazföldi és vízi szállítása, az emberi fogyasztásra szánt állatok levágása és a járványvédelmi célból levágott állatok kíméletes leölése tekintetében. Az OIE ezen iránymutatások továbbfejlesztését és az OIE-tagállamokban történő végrehajtásukat biztosító intézkedések meghozatalát vette tervbe, amelyek különösen képzések és iránymutatások biztosítására irányulnak.

               (8)

               Az OIE tervezett képzéseire és tájékoztató rendezvényeire a hatályos állat-egészségügyi jogszabályok továbbfejlesztése, valamint a résztvevő országokban folyó állat-egészségügyi oktatás és képzés javítása érdekében van szükség. Ezen harmadik országokra vonatkozó fejlesztési tervek megegyeznek az európai polgárok többségének azon kívánalmával (5), hogy a Közösségbe exportáló országokban és a Közösségben ugyanazon állatjóléti feltételek legyenek érvényben. Ezért a Közösségnek hozzá kell járulnia ezen események finanszírozásához.

               (9)

               A kéknyelv-betegség Belgiumba, Németországba, Franciaországba, Luxembourgba és Hollandiába történő behurcolása példa nélküli. Annak érdekében, hogy mérsékelni lehessen a betegség behurcolásának negatív következményeit, az állatorvosoknak át kell adni a legújabb tudományos ismereteket; hogy ezáltal javuljon a gyanús esetek gyors felismerésén és azok bejelentésén alapuló egészségügyi ellenőrzés hatékonysága, ami lényegi eleme a kéknyelv-betegségre vonatkozó készenléti tervnek.

               (10)

               Emellett az említett tagállamokban az OIE és a Közösség olyan közös kiadványt kíván megjelentetni a kéknyelv-járványról, amely naprakész információkat tartalmaz és bemutatja a kéknyelv-betegség elleni védekezésre vonatkozó közösségi politikát. Ennek indokán az OIE-tevékenységeket, valamint a kiadvány elkészítését és megjelentetését közösségi pénzügyi hozzájárulásból kell fedezni.

               (11)

               A kiadvány megjelentetése jelentős mértékben hozzájárul az állat-egészségügyi oktatás és képzés elengedhetetlen továbbfejlődéséhez és központi szerepet kap a kéknyelvbetegség ellenőrzésére irányuló nemzeti és közösségi programok létrehozásában is, amelyek a kéknyelv-betegséggel kapcsolatos állat-egészségügyi jogszabályok jelentős részét képezik.

               (12)

               A közösségi pénzügyi hozzájárulás kifizetését a következő feltételek teljesüléséhez kell kötni: a tervezett intézkedéseket ténylegesen végrehajtották és valamennyi szükséges információ átadásra került.

               (13)

               Az e határozatban előírt intézkedések összhangban vannak az Élelmiszerlánc- és Állat-egészségügyi Állandó Bizottság véleményével,

         A KÖVETKEZŐKÉPPEN HATÁROZOTT:
   1. cikk
   Az állati klónozás agrár-élelmiszeripari ágazatban történő lehetséges használatáról szóló Eurobarométer-felmérés elvégzésére a 90/424/EGK határozat 16. cikke értelmében a Bizottság maximum 250 000 EUR összegű közösségi pénzügyi hozzájárulást hagyott jóvá.
   2. cikk
   Az állatok hosszú távú szállítására vonatkozó hőmérséklet meghatározására irányuló tanulmány elkészítésére a 90/424/EGK határozat 16. cikke értelmében a Bizottság maximum 300 000 EUR összegű közösségi pénzügyi hozzájárulást hagyott jóvá.
   3. cikk
   Az állatjólétre vonatkozó OIE-iránymutatások végrehajtásáról az Állat-egészségügyi Világszervezet (OIE) által tartott szemináriumok támogatására a 90/424/EGK határozat 19. cikke értelmében a Bizottság maximum 100 000 EUR összegű közösségi pénzügyi hozzájárulást hagyott jóvá az Állat-egészségügyi és Állatjóléti Világalapítvány részére.
   4. cikk
   A kéknyelv-betegségről hozzávetőlegesen 1 800 példányban megjelentetett kiadványra a 90/424/EGK határozat 19. cikke értelmében a Bizottság a támogatható költségek legfeljebb 50 %-át fedező, illetve maximum 10 000 EUR összegű közösségi pénzügyi hozzájárulást hagyott jóvá az Állat-egészségügyi Világszervezet (OIE) részére.

      Kelt Brüsszelben, 2007. november 14-én.

            a Bizottság részéről

         Markos KYPRIANOU

            a Bizottság tagja

      (1)  HL L 224., 1990.8.18., 19. o. A legutóbb az 1791/2006/EK rendelettel (HL L 363., 2006.12.20., 1. o.) módosított határozat.

      (2)  HL L 3., 2005.1.5., 1. o.

      (3)  The EFSA Journal (2004), 122., 1–25. o. A közúti állatszállítási járművekre vonatkozó belső hőmérsékleti szabványról.

      (4)  COM(2006) 13 végleges.

      (5)  Különleges Eurobarometer (270): Az európai polgároknak az állatjóléttel szemben tanúsított magatartása, (Attitudes of EU citizens towards Animal Welfare) http://ec.europa.eu/food/animal/welfare/survey/sp_barometer_aw_en.pdf, 32. o.


title: A Politikai és Biztonsági Bizottság (KKBP) 2017/1177 határozata (2017. június 26.) az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/2/2017)

text:
               1.7.2017

               HU

               Az Európai Unió Hivatalos Lapja

               L 170/96

         A POLITIKAI ÉS BIZTONSÁGI BIZOTTSÁG (KKBP) 2017/1177 HATÁROZATA
   (2017. június 26.)
   az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erői parancsnokának kinevezéséről (EUTM RCA/2/2017)
   A POLITIKAI ÉS BIZTONSÁGI BIZOTTSÁG,
   tekintettel az Európai Unióról szóló szerződésre és különösen annak 38. cikkére,
   tekintettel az Európai Unió közép-afrikai köztársasági katonai kiképzési KBVP-missziójáról (EUTM RCA) szóló, 2016. április 19-i (KKBP) 2016/610 tanácsi határozatra (1) és különösen annak 5. cikkére,
   mivel:

               (1)

               A (KKBP) 2016/610 határozat 5. cikkének (1) bekezdése értelmében a Tanács az Európai Unióról szóló szerződés 38. cikkének megfelelően felhatalmazta a Politikai és Biztonsági Bizottságot (PBB) arra, hogy meghozza az EUTM RCA politikai ellenőrzésére és stratégiai irányítására vonatkozó megfelelő határozatokat, az uniós misszió következő parancsnokainak kinevezéséről szóló határozatokat is beleértve.

               (2)

               A PBB 2017. január 10-én elfogadta a (KKBP) 2017/112 határozatot (2), amellyel Herman RUYS dandártábornokot nevezte ki az EUTM RCA uniós misszió parancsnokává.

               (3)

               A (EU) 2017/971 tanácsi határozat (3) módosította az EUTM RCA parancsnoki láncát. Következésképpen a (KKBP) 2017/112 határozatát hatályon kívül helyezték, és Herman RUYS dandártábornokot kinevezték az EUTM RCA uniós missziós erőinek parancsnokává.

               (4)

               Az EU Katonai Bizottsága 2017. május 24-én Fernando GARCÍA BLÁZQUEZ dandártábornok jelölésének jóváhagyását ajánlotta, akit az Eurocorps Közös Bizottsága javasolt Herman RUYS dandártábornok utódjaként az EUTM RCA uniós missziós erői parancsnokának 2017. július 24-től.

               (5)

               Az Európai Unióról szóló szerződéshez és az Európai Unió működéséről szóló szerződéshez csatolt, Dánia helyzetéről szóló (22.) jegyzőkönyv 5. cikkével összhangban Dánia nem vesz részt az Unió védelmi vonatkozású határozatainak és fellépéseinek kidolgozásában és végrehajtásában. Következésképpen Dánia nem vesz részt ennek a határozatnak az elfogadásában, az rá nézve nem kötelező és nem alkalmazandó,

         ELFOGADTA EZT A HATÁROZATOT:
   1. cikk
   A Politikai és Biztonsági Bizottság 2017. július 24-i hatállyal Fernando GARCÍA BLÁZQUEZ dandártábornokot nevezi ki az Európai Unió közép-afrikai köztársasági katonai kiképzési KBVP-missziója (EUTM RCA) uniós missziós erőinek parancsnokává.
   2. cikk
   Ez a határozat az elfogadásának napján lép hatályba.

      Kelt Brüsszelben, 2017. június 26-án.

            a Politikai és Biztonsági Bizottság részéről

            az elnök

         W. STEVENS

      (1)  HL L 104., 2016.4.20., 21. o.

      (2)  A Politikai és Biztonsági Bizottság (KKBP) 2017/112 határozata (2017. január 10.) az Európai Unió közép-afrikai köztársasági katonai kiképzési KBVP-missziója (EUTM RCA) (EUTM RCA/1/2017) parancsnokának kinevezéséről (HL L 18., 2017.1.24., 47. o.).

      (3)  A Tanács (EU) 2017/971 határozata (2017. június 8.) a nem végrehajtási jellegű uniós katonai KBVP-missziókra vonatkozó tervezési és végrehajtási szabályok meghatározásáról, valamint az Európai Uniónak a szomáliai biztonsági erők kiképzéséhez hozzájáruló katonai missziójáról szóló 2010/96/KKBP határozat, az Európai Uniónak a mali fegyveres erők kiképzéséhez hozzájáruló katonai missziójáról (EUTM Mali) szóló 2013/34/KKBP határozat, és az Európai Unió közép-afrikai köztársasági katonai kiképzési KBVP-missziójáról (EUTM RCA) szóló (KKBP) 2016/610 határozat módosításáról (HL L 146., 2017.6.9., 133. o.).


title: 2009/192/EK: Az Európai Parlament határozata ( 2008. április 22. ) az Európai Unió 2006-os pénzügyi évre szóló általános költségvetésének végrehajtására vonatkozó mentesítésről, V. szakasz – Számvevőszék

text:
               31.3.2009

               HU

               Az Európai Unió Hivatalos Lapja

               L 88/76

         AZ EURÓPAI PARLAMENT HATÁROZATA
   (2008. április 22.)
   az Európai Unió 2006-os pénzügyi évre szóló általános költségvetésének végrehajtására vonatkozó mentesítésről, V. szakasz – Számvevőszék
   (2009/192/EK)
   AZ EURÓPAI PARLAMENT
   tekintettel az Európai Unió 2006-os pénzügyi évre vonatkozó általános költségvetésére (1),
   tekintettel az Európai Közösség 2006-os pénzügyi évre vonatkozó végleges éves beszámolójára – I. kötet (C6–0366/2007) (2),
   tekintettel a mentesítő hatóságnak szóló, a 2006. évi belső könyvvizsgálatokról szóló éves számvevőszéki jelentésre,
   tekintettel a 2006-os pénzügyi év költségvetésének végrehajtásáról szóló éves számvevőszéki jelentésre és a Számvevőszék különjelentéseire az ellenőrzés alá vont intézmények válaszaival együtt (3),
   tekintettel a külső könyvvizsgálónak a Számvevőszék 2006-os pénzügyi évre vonatkozó beszámolójáról szóló jelentésére (4),
   tekintettel a Számvevőszék által az EK-Szerződés 248. cikke értelmében nyújtott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra (5),
   tekintettel az EK-Szerződés 272. cikkének (10) bekezdésére, valamint 274., 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 50., 86., 145., 146. és 147. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0093/2008),

               1.

               mentesítést ad az Európai Számvevőszék főtitkára számára a Számvevőszék 2006-os pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást a Tanácsnak, a Bizottságnak, a Bíróságnak, a Számvevőszéknek, az Európai Ombudsmannak és az Európai Adatvédelmi Biztosnak, és gondoskodjon az Európai Unió Hivatalos Lapjában való közzétételéről (L sorozat).

            az elnök

         Hans-Gert PÖTTERING

            főtitkár

         Harald RØMER

      (1)  HL L 78., 2006.3.15.

      (2)  HL C 274., 2007.11.15., 1. o.

      (3)  HL C 273., 2007.11.15., 1. o.

      (4)  HL C 292., 2007.12.5., 1. o.

      (5)  HL C 274., 2007.11.15., 130. o.

      (6)  HL L 248., 2002.9.16., 1. o.

    ---documentbreak---

               31.3.2009

               HU

               Az Európai Unió Hivatalos Lapja

               L 88/77

         AZ EURÓPAI PARLAMENT ÁLLÁSFOGLALÁSA
   (2008. április 22.)
   az Európai Unió 2006-os pénzügyi évre szóló általános költségvetésének végrehajtására vonatkozó mentesítésről szóló határozat szerves részét képező megjegyzésekkel, V. szakasz – Számvevőszék
   AZ EURÓPAI PARLAMENT,
   tekintettel az Európai Unió 2006-os pénzügyi évre vonatkozó általános költségvetésére (1),
   tekintettel az Európai Közösség 2006-os pénzügyi évre vonatkozó végleges éves beszámolójára – I. kötet (C6–0366/2007) (2),
   tekintettel a mentesítő hatóságnak szóló, a 2006. évi belső könyvvizsgálatokról szóló éves számvevőszéki jelentésre,
   tekintettel a 2006-os pénzügyi év költségvetésének végrehajtásáról szóló éves számvevőszéki jelentésre és a Számvevőszék különjelentéseire az ellenőrzés alá vont intézmények válaszaival együtt (3),
   tekintettel a külső könyvvizsgálónak a Számvevőszék 2006-os pénzügyi évre vonatkozó beszámolójáról szóló jelentésére (4),
   tekintettel a Számvevőszék által az EK-Szerződés 248. cikke értelmében nyújtott, az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló nyilatkozatra (5),
   tekintettel az EK-Szerződés 272. cikkének (10) bekezdésére, valamint 274., 275. és 276. cikkére,
   tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (6) és különösen annak 50., 86., 145., 146. és 147. cikkére,
   tekintettel eljárási szabályzata 71. cikkére és V. mellékletére,
   tekintettel a Költségvetési Ellenőrző Bizottság jelentésére (A6-0093/2008),

               1.

               megállapítja, hogy 2006-ban az Európai Számvevőszék 113 596 668,31 EUR összegű kötelezettségvállalási előirányzat felett rendelkezett (2005-ben: 107 548 618,24 EUR), amelynek felhasználási aránya a többi intézmény felhasználási arányának átlaga alatti, 89 %-os volt;

               2.

               megállapítja, hogy az eredményszemléletű elszámolás szerinti könyvelés 2005. január 1-jei bevezetését követően a Számvevőszék pénzügyi kimutatásai a 2006-os pénzügyi évben 32 000 EUR összegű negatív mérleget mutatnak és az aktívákhoz képest a passzívák 11 418 000 EUR összegű többletét;

               3.

               emlékeztet arra, hogy a Számvevőszék auditálását 2006-ban (a 2005-ös pénzügyi évhez hasonlóan) külső cég, a KPMG végezte, amely a következő következtetésekre jutott: „[…] a pénzügyi kimutatás az Európai Számvevőszék 2006. december 31-én fennálló pénzügyi helyzetéről és a lezárult év működési eredményeiről megbízható és valós képet ad a 2002. június 25-i 1605/2002/EK, Euratom rendeletnek, e rendelet végrehajtási szabályainak, a bevett számviteli alapelveknek és az Európai Számvevőszék belső szabályainak megfelelően.”;

               4.

               tudomásul veszi az előadó által összeállított kérdőívre a Számvevőszék által az egykori számvevőszéki tagok nyugdíjának könyvelése tekintetében adott választ, amely alapján a 2006. december 31-én fennálló nyugdíj-kifizetési kötelezettségeket a Számvevőszék a mérlegben tünteti fel, míg a tagállami garanciákat ugyanezen mérleghez fűzött megjegyzések között teszi közzé, ám azok a tagállamokkal szembeni hosszú távú követelésként nem szerepelnek a könyvelésben; megállapítja továbbá, hogy a 2006-os pénzügyi évben a Számvevőszék által a tagoknak történt nyugdíjkifizetések összege 2,3 millió EUR volt;

               5.

               ismételten kijelenti, hogy annak érdekében, hogy egyértelmű képet lehessen kapni a fennálló kötelezettségről és az ellenőrzés valódi költségeiről az EU-ban, valamint a 2005. január 1-től érvényes eredményszemléletű elszámolás szerinti könyvelési alapelvek érvényesítése érdekében mind a jövőbeli nyugdíjkifizetésekkel kapcsolatos pénzügyi kötelezettségeknek, mind a tagállamokkal szembeni hosszú lejáratú követelésnek a mérlegben kell szerepelniük, hiszen ezen utóbbiak garantálják a nyugdíjrendszer finanszírozását;

               6.

               tudomásul veszi, hogy a Számvevőszék belső ellenőrének 2006-os jelentése nagyrészt pozitív volt, és arra a következtetésre jutott, hogy bár a pályázati akták és szerződések minősége kielégítő volt, „az egyszerűsített vagy a szokásostól eltérő eljárásokat megfelelőbben kellett volna megindokolni és a dokumentáció az ajánlatok értékelésének szintjén javításra szorul”; üdvözli ezzel összefüggésben, hogy a belső ellenőr által tett valamennyi javaslat nyomán (a beszerzéssel kapcsolatos képzés javítása és valamennyi szerződés egyetlen adatbázisba történő rögzítése) intézkedések történtek;

               7.

               aggodalommal veszi tudomásul, hogy az előadó által összeállított kérdőívre adott válaszok alapján a Számvevőszék továbbra is személyzet-felvételi nehézségekkel küzd, és számos álláshelyet nem tud betölteni az EPSO által szervezett versenyvizsgák során kiválasztott megfelelő szakképzettségű alkalmazottakkal, aminek oka részben a magasabb luxemburgi megélhetési költségek, részben az AD5 alapbesorolásban lévő kevésbé vonzó fizetés; üdvözli azonban az üres álláshelyeknek a 2006-os 74-ről 2007-ben 56-re történő jelentős csökkenését, és dicséretesnek tartja a Számvevőszék törekvését az üres álláshelyek és a teljes létszámtervben betöltött relatív részesedésük további csökkentésére az idei és az elkövetkező években;

               8.

               megjegyzi, hogy a Számvevőszék 2006-ban öt új taggal bővült; megismétli azzal kapcsolatos reményét, hogy a következő bővítés előtt ésszerűbbé lehet tenni a Számvevőszék struktúráját; kéri a Számvevőszéket, hogy vegye fontolóra a meglévő modelleket a tagok teljes számának csökkentése érdekében; kéri, hogy fontolják meg az EKB Kormányzótanácsához hasonló rotációs rendszer bevezetésére, vagy egyszemélyi főauditor kinevezésére vonatkozó javaslatokat; sürgeti a Számvevőszéket, hogy 2008. szeptember 30-ig folyamatosan tájékoztassa a Parlamentet az ezen ajánlás nyomán hozott intézkedésekről;

               9.

               megjegyzi, hogy a Számvevőszék új teljesítményellenőrzési útmutatót és tervet fogadott el az informatikai ellenőrzés továbbfejlesztésére és az ellenőrzési csoportok olyan átalakítására, amely tükrözi a tevékenység alapú költségvetés-készítés auditálásra gyakorolt hatását; megjegyzi továbbá, hogy 2006-ban a Számvevőszék önértékelést végzett, melynek eredményeként cselekvési tervet fogadott el;

               10.

               megállapítja, hogy az említett cselekvési tervet jelenleg nemzetközi szakértői csoport által végzett szakértői értékelésnek vetik alá; kéri, hogy a Számvevőszék elnöke adjon tájékoztatást a felülvizsgálattal kapcsolatos fejleményekről és a cselekvési terv végrehajtásáról;

               11.

               a tagok vagyonnyilatkozatával kapcsolatban tudomásul veszi, hogy a Számvevőszék magatartási kódexének megfelelően a Számvevőszék tagjai a pénzügyi érdekeltségeikről és egyéb vagyontárgyaikról (beleértve a részvényeket, átváltható kötvényeket, befektetési jegyeket, valamint föld- és épülettulajdonokat, házastársaik szakmai tevékenységének leírásával együtt) tájékoztatják a Számvevőszék elnökét, aki bizalmas körülmények között megőrzi azokat, és e nyilatkozatokat nem hozzák nyilvánosságra;

               12.

               ismételten kijelenti, hogy az átláthatóság érdekében az összes EU-intézmény tagjaitól alapelvként meg kellene követelni, hogy nyújtsanak be vagyonnyilatkozatot, amelyeket nyilvános jegyzékben hozzáférhetővé kellene tenni az interneten; csalódásának ad hangot amiért a tavaly megfogalmazott kérése ellenére a Számvevőszék nem tájékoztatta a Parlamentet 2007. szeptember 30-ig arról, hogy milyen intézkedéseket kívánt tenni e tekintetben.

      (1)  HL L 78., 2006.3.15.

      (2)  HL C 274., 2007.11.15., 1. o.

      (3)  HL C 273., 2007.11.15., 1. o.

      (4)  HL C 292., 2007.12.5., 1. o.

      (5)  HL C 274., 2007.11.15., 130. o.

      (6)  HL L 248., 2002.9.16., 1. o.


title: A Tanács 2009/597/KKBP határozata ( 2009. július 27. ) az Európai Unió és a Horvát Köztársaság között a Horvát Köztársaságnak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletben (Atalanta-művelet) történő részvételéről szóló megállapodás aláírásáról és ideiglenes alkalmazásáról

text:
               4.8.2009

               HU

               Az Európai Unió Hivatalos Lapja

               L 202/83

         A TANÁCS 2009/597/KKBP HATÁROZATA
   (2009. július 27.)
   az Európai Unió és a Horvát Köztársaság között a Horvát Köztársaságnak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletben (Atalanta-művelet) történő részvételéről szóló megállapodás aláírásáról és ideiglenes alkalmazásáról
   AZ EURÓPAI UNIÓ TANÁCSA,
   tekintettel az Európai Unióról szóló szerződésre és különösen annak 24. cikkére,
   tekintettel az elnökség ajánlására,
   mivel:

               (1)

               A Tanács 2008. november 10-én elfogadta a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és viszszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépést (1) („Atalanta”-művelet).

               (2)

               Az együttes fellépés 10. cikkének (3) bekezdésében foglaltaknak megfelelően a harmadik államok részvételére vonatkozó részletes szabályok a Szerződés 24. cikkével összhangban megkötendő megállapodások tárgyát képezik.

               (3)

               A Tanács 2004. szeptember 13-i felhatalmazását követően az elnökség az Európai Unió Tanácsa főtitkárának/a közös kül- és biztonságpolitika főképviselőjének támogatásával tárgyalásokat folytatott az Európai Unió és a Horvát Köztársaság között a Horvát Köztársaságnak az Atalanta-műveletben történő részvételéről szóló megállapodásról („megállapodás”).

               (4)

               A megállapodást – megkötésére figyelemmel – alá kell írni.

               (5)

               A megállapodás rendelkezéseit annak hatálybalépéséig ideiglenesen alkalmazni kell,

         A KÖVETKEZŐKÉPPEN HATÁROZOTT:
   1. cikk
   Az Európai Unió és a Horvát Köztársaság között a Horvát Köztársaságnak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletben (Atalanta-művelet) történő részvételéről szóló megállapodás aláírását – a megállapodás megkötésére figyelemmel – az Európai Unió nevében a Tanács jóváhagyja.
   A megállapodás szövegét csatolták e határozathoz.
   2. cikk
   A Tanács elnöke felhatalmazást kap, hogy kijelölje a megállapodásnak – annak megkötésére figyelemmel – az Európai Uniót kötelező aláírására jogosult személy(eke)t.
   3. cikk
   A megállapodás 10. cikkének (2) bekezdésével összhangban a megállapodás aláírásának időpontjától annak hatálybalépéséig ideiglenesen alkalmazandók.
   4. cikk
   Ez a határozat az elfogadásának napján lép hatályba.
   5. cikk
   Ezt a határozatot az Európai Unió Hivatalos Lapjában ki kell hirdetni.

      Kelt Brüsszelben, 2009. július 27-én.

            a Tanács részéről

            az elnök

         C. BILDT

      (1)  HL L 301., 2008.11.12., 33. o.
    ---documentbreak---

               4.8.2009

               HU

               Az Európai Unió Hivatalos Lapja

               L 202/84

         FORDÍTÁS
   MEGÁLLAPODÁS
   az Európai Unió és a Horvát Köztársaság között a Horvát Köztársaságnak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletben (Atalanta-művelet) történő részvételéről
   AZ EURÓPAI UNIÓ (EU),
   egyrészről, és
   A Horvát Köztársaság,
   másrészről
   a továbbiakban: a „felek”,
   FIGYELEMBE VÉVE:
   hogy az Európai Unió Tanácsa elfogadta a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről szóló 2008/851/KKBP együttes fellépést (1) („Atalanta”-művelet),
   hogy a Horvát Köztársaság felkérést kapott az EU-tól az EU által vezetett műveletben való részvételre,
   a haderő létrehozásának sikeres befejezését, valamint az EU műveleti parancsnok és az EU Katonai Bizottsága ajánlását a Horvát Köztársaság haderőinek az EU által vezetett műveletben való részvételével kapcsolatos megállapodásra vonatkozóan,
   a Politikai és Biztonsági Bizottság 2009. április 21-i ATALANTA/2/2009 határozatát a harmadik államoknak a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelethez („Atalanta”) történő hozzájárulása elfogadásáról (2), valamint a Politikai és Biztonsági Bizottság 2009. április 21-i ATALANTA/3/2009 határozatát a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai művelet („Atalanta”) tekintetében a hozzájáruló felek bizottságának létrehozásáról (3), amelyek mindegyikét a Politikai és Biztonsági Bizottság 2009. június 10-i ATALANTA/5/2009 határozata (4) módosította,
   a Horváth Köztársaságnak az Atalanta-műveletben való részvételről szóló 2009. április 3-i határozatát,
   A KÖVETKEZŐKBEN ÁLLAPODTAK MEG:
   1. cikk
   Részvétel a műveletben
   (1)   A Horvát Köztársaság e megállapodás rendelkezéseivel és bármely szükséges végrehajtási rendelkezéssel összhangban csatlakozik a Szomália partjainál folytatott kalóztámadásoktól és fegyveres rablásoktól való elrettentéshez, azok megelőzéséhez és visszaszorításához való hozzájárulás céljából folytatott európai uniós katonai műveletről (Atalanta-művelet) szóló 2008/851/KKBP együttes fellépéshez, valamint bármely olyan együttes fellépéshez vagy határozathoz, amellyel az Európai Unió Tanácsa az EU katonai válságkezelési műveletének kiterjesztéséről határoz.
   (2)   A Horvát Köztársaságnak az Atalanta-művelethez történő hozzájárulása nem érinti az Európai Unió döntéshozatali autonómiáját.
   (3)   A Horvát Köztársaság biztosítja, hogy az EU katonai válságkezelési műveletben részt vevő hadereje és állománya a következőkkel összhangban teljesíti misszióját:

               —

               a 2008/851/KKBP együttes fellépés és annak lehetséges későbbi módosításai,

               —

               a műveleti terv,

               —

               végrehajtási intézkedések.

         (4)   A Horvát Köztársaság által a művelethez biztosított haderő és állomány a megbízatását kizárólag az EU katonai válságkezelési művelet érdekeinek szem előtt tartásával végzi, és ezen érdekeknek megfelelő magatartást tanúsít.
   (5)   A Horvát Köztársaság bármely, a műveletben való részvételében bekövetkezett változásról kellő időben tájékoztatja az EU műveleti parancsnokot.
   2. cikk
   A haderők jogállása
   (1)   A Horvát Köztársaság részéről az Atalanta-művelethez biztosított haderő és állomány jogállására az Európai Unió és Szomália, Dzsibuti, vagy a régió bármely más olyan országa között létrejött, a haderők jogállásáról szóló megállapodás vonatkozik, amely országgal ilyen megállapodás jön létre a művelet céljából, vagy a Kenya vagy a régió bármely más olyan országa által kiadott, a haderők jogállásáról szóló egyoldalú nyilatkozat, amely ország ilyen nyilatkozatot adott ki a művelet céljából.
   (2)   A közös műveleti területen kívül található parancsnokságokhoz vagy parancsnoki elemekhez biztosított haderők és állomány jogállására az érintett parancsnokságok és parancsnoki elemek fogadó állama, valamint a Horvát Köztársaság közötti megállapodásokat kell alkalmazni.
   (3)   Az (1) bekezdésében említett, a haderők jogállásáról szóló megállapodás sérelme nélkül a Horvát Köztársaság joghatósággal rendelkezik az EU katonai válságkezelési műveletben részt vevő hadereje és állománya felett.
   (4)   A Horvát Köztársaság felel az Atalanta-műveletben való részvétellel kapcsolatos bármely, a saját haderejének és állományának bármely tagjától érkező vagy vele kapcsolatos követelés kielégítéséért. A Horvát Köztársaság felel a hadereje és állománya bármely tagja ellen irányuló – különösen jogi vagy fegyelmi – eljárásoknak a saját törvényeivel és rendelkezéseivel összhangban történő megindításáért.
   (5)   A Horvát Köztársaság vállalja, hogy e megállapodás aláírásakor nyilatkozatot tesz arra vonatkozóan, hogy az Atalanta-műveletben részt vevő bármely állammal szembeni követeléséről lemond.
   (6)   Az Európai Unió tagállamai vállalják, hogy e megállapodás aláírásakor nyilatkozatot tesznek arra vonatkozóan, hogy a Horvát Köztársaságnak az Atalanta-műveletben való részvételét illetően lemondanak a követeléseikről.
   3. cikk
   Az elfogott és fogva tartott személyek büntetőeljárás céljából való átadásának feltételei
   Amennyiben a Horvát Köztársaság joghatóságként jár el olyan személyekkel szemben, akik Szomália felségvizein kalóztámadást vagy fegyveres rablást követtek el, vagy ezzel gyanúsítják őket, az Európai Unió által vezetett tengeri erők (EUNAVFOR) által elfogott és fogva tartott személyeknek – büntetőeljárás lefolytatása céljából –, valamint az EUNAVFOR birtokában lévő lefoglalt javaknak az EUNAVFOR részéről a Horvát Köztársaság részére történő átadására az e megállapodás szerves részét képező mellékletben megállapított feltételek szerint kerül sor.
   4. cikk
   Minősített információ
   Az Atalanta-művelet tekintetében az Európai Unió és a Horvát Köztársaság között a minősített információ cseréjére vonatkozó biztonsági eljárásokról szóló megállapodás (5) rendelkezéseit kell alkalmazni.
   5. cikk
   Parancsnoki lánc
   (1)   Az EU katonai válságkezelési műveletben részt vevő haderő és állomány valamennyi tagja teljes mértékben saját nemzeti hatóságának parancsnoksága alatt marad.
   (2)   A nemzeti hatóságok haderejük és állományuk műveleti és harcászati parancsnokságát és/vagy ellenőrzését átadják az EU műveleti parancsnokának. Az EU műveleti parancsnok jogosult hatáskörét átruházni.
   (3)   A Horvát Köztársaságot a művelet napi irányításának terén ugyanolyan jogok illetik meg és ugyanolyan kötelezettségek terhelik, mint az Európai Uniónak a műveletben részt vevő tagállamait.
   (4)   Az EU műveleti parancsnok – a Horvát Köztársasággal folytatott konzultációt követően – bármikor kérheti a Horvát Köztársaság hozzájárulásának visszavonását.
   (5)   A Horvát Köztársaság saját nemzeti kontingensének az EU katonai válságkezelési műveletben való képviseletére katonai főképviselőt nevez ki. A katonai főképviselő konzultál az EU-erők főparancsnokával a műveletet érintő valamennyi kérdésben, továbbá napi szinten felel a kontingens fegyelméért.
   6. cikk
   Pénzügyi szempontok
   (1)   A Horvát Köztársaság viseli a műveletben való részvételével kapcsolatos valamennyi költséget, azon költségek kivételével, amelyek a megállapodás 1. cikke (1) bekezdésében említett jogi eszközök, valamint az Európai Unió katonai vagy védelmi vonatkozású műveletei közös költségei finanszírozása igazgatási mechanizmusának (Athena) létrehozásáról szóló, 2008. december 18-i 2008/975/KKBP tanácsi határozat (6) értelmében közös finanszírozásban részesülnek.
   (2)   Az Atalanta-művelet a 7. cikkben említett végrehajtási rendelkezésekben szereplő feltételekkel, költségtérítéses alapon nyújt logisztikai támogatást a horvát kontingensnek. A kapcsolódó kiadások adminisztratív kezelését az Athena végzi.
   (3)   A művelet végrehajtásának helyszínéül szolgáló állam(ok)ból származó természetes vagy jogi személyek halála, sérülése, vesztesége vagy kára esetén a Horvát Köztársaság – felelőssége megállapítása esetén – kártérítést fizet az e megállapodás 2. cikkének (1) bekezdésében említett, a haderők jogállásáról szóló megállapodásban – amennyiben ilyen létezik – meghatározott feltételek szerint.
   7. cikk
   A megállapodás végrehajtására vonatkozó rendelkezések
   Az e megállapodás végrehajtásához szükséges bármely technikai és igazgatási megállapodás az Európai Unió Tanácsának főtitkára/a közös kül- és biztonságpolitika főképviselője vagy az EU műveleti parancsnok, valamint a Horvát Köztársaság megfelelő hatóságai között jön létre.
   8. cikk
   A szerződéses kötelezettségek nem teljesítése
   Amennyiben valamelyik fél nem teljesíti az előző cikkekben meghatározott kötelezettségeit, a másik fél egy hónapos felmondási idővel felmondhatja ezt a megállapodást.
   9. cikk
   A jogviták rendezése
   Az e megállapodás értelmezésével vagy alkalmazásával kapcsolatos vitákat a felek egymás között diplomáciai úton rendezik.
   10. cikk
   Hatálybalépés
   (1)   Ez a megállapodás az azt követő első hónap első napján lép hatályba, hogy a felek értesítették egymást a hatálybalépéshez szükséges belső eljárások befejezéséről.
   (2)   Ez a megállapodás az aláírás napjától ideiglenesen alkalmazandó.
   (3)   Ez a megállapodás addig marad hatályban, ameddig a Horvát Köztársaság hozzájárul a művelethez.

      Kelt Brüsszelben, 2009. július 27-én, két eredeti példányban angol nyelven.

            az Európai Unió részéről

            a Horvát Köztársaság részéről

      (1)  HL L 301., 2008.11.12., 33. o.

      (2)  HL L 109., 2009.4.30., 52. o.

      (3)  HL L 119., 2009.5.14., 40. o.

      (4)  HL L 148., 2009.6.11., 34. o.

      (5)  HL L 116., 2006.4.29., 74. o.

      (6)  HL L 345., 2008.12.23., 96. o.
   MELLÉKLET

      A Szomália felségvizein folytatott kalóztámadások vagy fegyveres rablások elkövetésével gyanúsított és az Európai Unió által vezetett tengeri erők (EUNAVFOR) által fogva tartott személyeknek, valamint az EUNAVFOR birtokában lévő lefoglalt javaknak az EUNAVFOR részéről a Horvát Köztársaság részére történő átadására és az átadást követően a velük való bánásmódra, és a javak kezelésére vonatkozó feltételeket és módozatokat meghatározó rendelkezések

   1.   Fogalommeghatározások
   E megállapodás alkalmazásában:

               a)

               „kalóztámadások”: az UNCLOS 101. cikkében meghatározottak szerinti kalóztámadások;

               b)

               „fegyveres rablás”: az 1. pont a) alpontjában meghatározott cselekmények, amennyiben azokat valamely parti államnak a műveleti területen található felségvizein követték el;

               c)

               „átadott személy”: kalóztámadás vagy fegyveres rablás elkövetésével vagy annak szándékával gyanúsított, vagy kalóztámadást, illetve fegyveres rablást elkövető, az EUNAVFOR által e megállapodás értelmében a Horvát Köztársaságnak átadott személy.

         2.   Általános elvek

               a)

               A Horvát Köztársaság az EUNAVFOR kérésére átveheti az EUNAVFOR által kalóztámadások vagy fegyveres rablások kapcsán őrizetbe vett személyeket és az EUNAVFOR által ezzel összefüggésben lefoglalt javakat, valamint nyomozás és büntetőeljárás indítása céljából átadhatja ezen személyeket és javakat az illetékes hatóságainak.

               b)

               Az EUNAVFOR e megállapodás keretében a személyeket kizárólag a Horvát Köztársaság illetékes bűnüldöző hatóságainak adja át.

               c)

               A Horvát Köztársaság megerősíti, hogy az e rendelkezések értelmében átadott személyekkel – az átadást megelőző és követő időszakban egyaránt – emberségesen és a nemzetközi emberi jogi előírásokból fakadó kötelezettségeknek megfelelően bánik, beleértve a kínzás és más kegyetlen, embertelen és megalázó bánásmód vagy büntetés tilalmát, az önkényes fogva tartás tilalmát, és a tisztességes eljárás biztosításának követelményét is.

         3.   Az átadott személyekkel kapcsolatos bánásmód, büntetőeljárás és tárgyalás

               a)

               Valamennyi átadott személyt emberséges bánásmódban kell részesíteni, nem tehetők ki kínzásnak vagy kegyetlen, embertelen vagy megalázó bánásmódnak vagy büntetésnek, biztosítani kell számukra a megfelelő szállást és élelmezést és az orvosi ellátás igénybevételének lehetőségét, valamint lehetővé kell tenni, hogy a vallási szokásokat betarthassák.

               b)

               Minden átadott személyt haladéktalanul bíró vagy a törvény által igazságszolgáltatási hatáskörrel felruházott más tisztségviselő elé kell állítani, aki késedelem nélkül határoz a fogva tartás törvényességéről, és elrendeli a személy szabadlábra helyezését, ha a fogva tartás nem törvényes.

               c)

               Minden átadott személynek joga van arra, hogy ésszerű határidőn belül tárgyalást tartsanak az ügyében vagy szabadlábra helyezzék.

               d)

               Minden átadott személynek joga van ahhoz, hogy az ellene irányuló vádemelést megelőzően törvény által létrehozott, független és pártatlan illetékes bíróság tisztességes és nyilvános módon meghallgassa.

               e)

               Minden bűncselekménnyel vádolt átadott személyt mindaddig ártatlannak kell vélelmezni, amíg bűnösségét a jogszabályoknak megfelelően meg nem állapították.

               f)

               Az ellene irányuló vádemelés során mindenkinek teljesen egyenlő mértékben joga van legalább a következő biztosítékokhoz:

                           1.

                           valamely általa értett nyelven haladéktalanul pontos tájékoztatásban részesüljön az ellene felhozott vád jellege és indokolása tekintetében;

                           2.

                           rendelkezzen a védekezésének előkészítéséhez és az általa választott jogi tanácsadóval való értekezéshez szükséges idővel és lehetőséggel;

                           3.

                           ügyét késedelem nélkül tárgyalják;

                           4.

                           ügyét jelenlétében tárgyalják, és személyesen vagy az általa választott jogi segítséggel védekezhessen; ha nem rendelkezik jogi segítséggel, tájékoztassák az ehhez való jogáról; és jelöljenek ki számára jogi segítséget, amennyiben az igazságszolgáltatás érdekében ez kívánatos, és ha nem rendelkezik az ennek fedezéséhez szükséges anyagi eszközökkel, térítésmentesen részesüljön ilyen segítségben;

                           5.

                           megvizsgálhasson vagy megvizsgáltathasson minden ellene szóló bizonyítékot, ideértve a letartóztatását végrehajtó tanúk vallomásait is, és kieszközölhesse a védelem tanúinak ugyanolyan feltételek melletti beidézését és kihallgatását, mint amelyek a vád tanúira vonatkoznak;

                           6.

                           térítésmentesen tolmács álljon rendelkezésére, ha nem érti vagy nem beszéli a tárgyaláson használt nyelvet;

                           7.

                           ne kötelezzék saját maga elleni vallomásra vagy bűnösségének bevallására.

               g)

               Minden átadott és bűncselekmény elkövetése miatt elítélt személynek meg kell adni a jogot ahhoz, hogy a bűnösségének megállapítása és a büntetés kiszabását tartalmazó ítélet ellen felsőbb bírósághoz fellebbezzen vagy felülvizsgálatot kérjen, a Horvát Köztársaság jogszabályainak megfelelően.

               h)

               Az EUNAVFOR előzetes írásbeli jóváhagyása nélkül a Horvát Köztársaság az átadott személyeket nyomozás vagy büntetőeljárás céljára nem adja át harmadik államnak.

         4.   Halálbüntetés
   Az átadott személyek nem sújthatók halálbüntetéssel, nem merülhet fel esetükben a halálbüntetés lehetősége, és nem kérhető ellenük a halálbüntetés kiszabása.
   5.   Nyilvántartás és értesítések

               a)

               Minden átadáshoz az EUNAVFOR képviselője és a Horvát Köztársaság illetékes bűnüldöző hatóságának képviselője által aláírt megfelelő dokumentum szükséges.

               b)

               Az EUNAVFOR valamennyi átadott személyre vonatkozóan a fogva tartással kapcsolatos nyilvántartást ad át a Horvát Köztársaságnak. Ez a nyilvántartás – lehetőség szerint – kiterjed az átadott személy fogva tartás alatti fizikai állapotára, a Horvát Köztársaság hatóságai részére történő átadás időpontjára, a fogva tartás indokaira, a fogva tartás kezdeti időpontjára és helyére, valamint a fogva tartással kapcsolatos minden határozatra.

               c)

               A Horvát Köztársaság felel minden átadott személy pontos nyilvántartásáért, amely magában foglalja többek között a lefoglalt javak összességének, a személyek fizikai állapotának, a fogva tartás helyének, a személyek elleni vádaknak, valamint a büntetőeljárás és a tárgyalás során hozott valamennyi jelentős határozatnak a nyilvántartását.

               d)

               Az EU és az EUNAVFOR képviselőinek a Horvát Köztársaság Külügyminisztériumához intézett írásbeli kérésére ezt a nyilvántartást rendelkezésükre kell bocsátani.

               e)

               A Horvát Köztársaság értesíti továbbá az EUNAVFOR-t az e megállapodás szerint átadott bármely személy fogva tartásának helyéről, fizikai állapotának esetleges rosszabbodásáról, és a nem megfelelő bánásmódra vonatkozó állításokról. Az EU és az EUNAVFOR képviselői az e megállapodás értelmében átadott valamennyi személyhez bejárással rendelkeznek a fogva tartás ideje alatt, és jogukban áll őket kihallgatni.

               f)

               A nemzeti és nemzetközi humanitárius ügynökségek kérésükre engedélyt kapnak az e megállapodás szerint átadott személyek látogatására.

               g)

               Annak biztosítása céljából, hogy az EUNAVFOR kellő időben képes legyen a Horvát Köztársaság számára az EUNAVFOR kötelékébe tartozó tanúk beidézésével és a vonatkozó tanúvallomás megtételével kapcsolatos segítséget nyújtani, a Horvát Köztársaság bármely átadott személy elleni büntetőtárgyalási eljárás indítására vonatkozó szándékáról, valamint a bizonyításfelvételre és a vallomás meghallgatására vonatkozó határidőkről értesítést küld az EUNAVFOR részére.

         6.   Az EUNAVFOR által nyújtott segítség

               a)

               Az EUNAVFOR eszközeihez és lehetőségeihez mérten minden segítséget megad a Horvát Köztársaságnak az átadott személyekkel kapcsolatos nyomozás és büntetőeljárás megindítása céljából.

               b)

               Az EUNAVFOR különösen:

                           1.

                           az e rendelkezések 5. pontjának b) alpontja értelmében átadja a fogva tartásról vezetett nyilvántartást;

                           2.

                           minden bizonyítékot a Horvát Köztársaság illetékes hatóságainak előírásaival összhangban dolgoz fel, az alábbi 8. pontban foglalt végrehajtási rendelkezéseknek megfelelően;

                           3.

                           törekszik arra, hogy az EUNAVFOR személyzetének az e rendelkezések értelmében átadott személyekkel kapcsolatos bármely intézkedésben érintett tagja tanúvallomást tegyen;

                           4.

                           az EUNAVFOR birtokában lévő, vonatkozó lefoglalt javak összességét átadja.

         7.   Az átadott személyek egyéb jogaival fennálló viszony
   E rendelkezések nem tekintendők vagy értelmezhetők az átadott személyek tekintetében alkalmazandó nemzeti vagy nemzetközi jog által biztosított jogoktól való eltérésnek.
   8.   Végrehajtási szabályok

               a)

               E rendelkezések alkalmazásában az operatív, adminisztratív és technikai kérdések egyrészről a Horvát Köztársaság illetékes hatóságai, másrészről az EU illetékes hatóságai és az EUNAVFOR számára nemzeti kontingenst biztosító államok illetékes hatóságai által jóváhagyandó végrehajtási rendelkezések tárgyát képezhetik.

               b)

               A végrehajtási rendelkezések többek között a következőkre terjedhetnek ki:

                           1.

                           a Horvát Köztársaság illetékes bűnüldöző hatóságának megnevezése, amelynek az EUNAVFOR a személyeket átadhatja;

                           2.

                           az átadott személyek fogva tartására kijelölt fogda;

                           3.

                           a dokumentumok kezelése, ideértve a bizonyítékok összegyűjtésével kapcsolatos dokumentumokat is, amelyeket a személyek átadásakor átadnak a Horvát Köztársaság illetékes bűnüldöző hatóságának;

                           4.

                           értesítés céljára kijelölt kapcsolattartók;

                           5.

                           átadás esetén használandó formanyomtatványok.


title: 2014/348/EU: A Tanács határozata ( 2014. június 5. ) az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében képviselendő álláspontról

text:
               13.6.2014

               HU

               Az Európai Unió Hivatalos Lapja

               L 174/40

         A TANÁCS HATÁROZATA
   (2014. június 5.)
   az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításával kapcsolatosan az Európai Unió nevében képviselendő álláspontról

      (2014/348/EU)

   AZ EURÓPAI UNIÓ TANÁCSA,
   tekintettel az Európai Unió működéséről szóló szerződésre és különösen annak 46. cikke d) pontjára, 149. cikkére, 153. cikke (2) bekezdésének a) pontjára, 175. cikkének harmadik bekezdésére és 218. cikke (9) bekezdésére,
   tekintettel az Európai Gazdasági Térségről szóló megállapodás végrehajtására vonatkozó rendelkezésekről szóló, 1994. november 28-i 2894/94/EK tanácsi rendeletre (1) és különösen annak 1. cikke (3) bekezdésére,
   tekintettel az Európai Bizottság javaslatára,
   mivel:

               (1)

               Az Európai Gazdasági Térségről szóló megállapodás (a továbbiakban: az EGT-megállapodás) 31. jegyzőkönyve egyes, a négy alapszabadságon kívül eső területeken folytatott együttműködésre vonatkozó rendelkezéseket és szabályokat tartalmaz.

               (2)

               Helyénvaló kiterjeszteni az EGT-megállapodás Szerződő Feleinek együttműködését az 1296/2013/EU európai parlamenti és tanácsi rendeletnek (2) az EGT-megállapodásba foglalása érdekében.

               (3)

               Az EGT-megállapodás 31. jegyzőkönyvét ezért a fentieknek megfelelően módosítani kell annak érdekében, hogy a kibővített együttműködés 2014. január 1-jei kezdettel lehetővé váljon.

               (4)

               Az Uniónak az EGT Vegyes Bizottságban képviselendő álláspontjának ezért a mellékelt határozattervezeten kell alapulnia,

         ELFOGADTA EZT A HATÁROZATOT:
   1. cikk
   Az EGT Vegyes Bizottságban az EGT-megállapodás az egyes, a négy alapszabadságon kívül eső területeken folytatott együttműködésről szóló 31. jegyzőkönyvének tervezett módosításával kapcsolatosan az Európai Unió nevében képviselendő álláspontnak az e határozathoz mellékelt EGT vegyes bizottsági határozattervezeten kell alapulnia.
   2. cikk
   Ez a határozat az elfogadásának napján lép hatályba.

      Kelt Luxembourgban, 2014. június 5-én.

            a Tanács részéről

            az elnök

         N. DENDIAS

      (1)  HL L 305., 1994.11.30., 6. o.

      (2)  Az Európai Parlament és a Tanács 2013. december 11-i 1296/2013/EU rendelete az Európai Unió foglalkoztatás és társadalmi innováció programjáról és a foglalkoztatási és társadalmi befogadási célú európai Progress mikrofinanszírozási eszköz létrehozásáról szóló 283/2010/EU európai parlamenti és tanácsi határozat módosításáról (HL L 347., 2013.12.20., 238. o.).

      TERVEZET
      AZ EGT VEGYES BIZOTTSÁG …/2014 HATÁROZATA
      (…)
      az Európai Gazdasági Térségről szóló megállapodás egyes, a négy alapszabadságon kívül eső területeken folytatott együttműködésről szóló 31. jegyzőkönyvének módosításáról
      AZ EGT VEGYES BIZOTTSÁG,
      tekintettel az Európai Gazdasági Térségről szóló megállapodásra (a továbbiakban: az EGT-megállapodás) és különösen annak 86. és 98. cikkére,
      mivel:

                  (1)

                  Helyénvaló kiterjeszteni az EGT-megállapodás Szerződő Feleinek együttműködését az Európai Unió foglalkoztatás és társadalmi innováció programjáról és a foglalkoztatási és társadalmi befogadási célú európai Progress mikrofinanszírozási eszköz létrehozásáról szóló 283/2010/EU határozat módosításáról szóló, 2013. december 11-i 1296/2013/EU európai parlamenti és tanácsi rendeletnek (1) az EGT-megállapodásba foglalása érdekében.

                  (2)

                  Az EGT-megállapodás 31. jegyzőkönyvét ezért módosítani kell annak érdekében, hogy a kibővített együttműködés 2014. január 1-jei kezdettel lehetővé váljon,

            ELFOGADTA EZT A HATÁROZATOT:
      1. cikk
      Az EGT-megállapodás 31. jegyzőkönyvének 15. cikke a következőképpen módosul:

                  1.

                  A (2) bekezdésben a szöveg az „első bekezdés” kifejezést követően az „és amelyeket 2014. január 1-je előtt hajtanak végre” szövegrésszel egészül ki.

                  2.

                  A (8) bekezdés a következő szövegrésszel egészül ki:

                              „–

                                 32013 R 1296: az Európai Parlament és a Tanács 2013. december 11-i 1296/2013/EU rendelete az Európai Unió foglalkoztatás és társadalmi innováció programjáról és a foglalkoztatási és társadalmi befogadási célú európai Progress mikrofinanszírozási eszköz létrehozásáról szóló 283/2010/EU határozat módosításáról (HL L 347., 2013.12.20., 238. o.).
                              Liechtenstein mentesül a programban való részvétel és az e programhoz való pénzügyi hozzájárulás alól. Norvégia kizárólag a program EURES területén vesz részt, és csak ehhez a területhez nyújt pénzügyi hozzájárulást.”

                  3.

                  Az (5) bekezdés szövegének helyébe a következő szöveg lép:
                  „Az EFTA-államok a (8) bekezdés első francia bekezdésében szereplő közösségi tevékenységekben 1999. január 1-jétől, a második francia bekezdésében szereplő tevékenységekben 2003. január 1-jétől, a harmadik francia bekezdésében szereplő tevékenységekben pedig 2014. január 1-jétől vesznek részt.”

            2. cikk
      Ez a határozat az EGT-megállapodás 103. cikkének (1) bekezdésében előírt utolsó bejelentés megtételének napját követő napon lép hatályba (2).
      2014. január 1-jétől kezdve alkalmazandó.
      3. cikk
      Ezt a határozatot az Európai Unió Hivatalos Lapjának EGT-re vonatkozó részében és EGT-kiegészítésében ki kell hirdetni.

         Kelt Brüsszelben,

               az EGT Vegyes Bizottság részéről

               az elnök

               az EGT Vegyes Bizottság

               titkárai

         (1)  HL L 347., 2013.12.20., 238. o.

         (2)  [Alkotmányos követelmények fennállását nem jelezték.] [Alkotmányos követelmények fennállását jelezték.]


title: Az Európai Parlament (EU) 2015/2212 határozata (2015. október 27.) az ENIAC közös vállalkozás 2013-as pénzügyi évre szóló költségvetésének végrehajtására vonatkozó mentesítésről

text:
               1.12.2015

               HU

               Az Európai Unió Hivatalos Lapja

               L 314/41

         AZ EURÓPAI PARLAMENT (EU) 2015/2212 HATÁROZATA
   (2015. október 27.)
   az ENIAC közös vállalkozás 2013-as pénzügyi évre szóló költségvetésének végrehajtására vonatkozó mentesítésről
   AZ EURÓPAI PARLAMENT,

               —

               tekintettel az ENIAC közös vállalkozás 2013-as pénzügyi évre vonatkozó végleges éves beszámolójára,

               —

               tekintettel a Számvevőszéknek az ENIAC közös vállalkozás 2013-as pénzügyi évre vonatkozó éves beszámolójáról szóló jelentésére, a közös vállalkozás válaszaival együtt (1),

               —

               tekintettel a Számvevőszéknek a 2013-as pénzügyi év tekintetében az elszámolás megbízhatóságát, valamint az alapjául szolgáló ügyletek jogszerűségét és szabályszerűségét igazoló, az Európai Unió működéséről szóló szerződés 287. cikke szerinti nyilatkozatára (2),

               —

               tekintettel a 2013-as pénzügyi évre szóló költségvetés végrehajtására vonatkozóan a közös vállalkozás számára adandó mentesítésről szóló, 2015. február 17-i tanácsi ajánlásra (05306/2015 – C8–0049/2015),

               —

               tekintettel a 2013-as pénzügyi évre vonatkozó mentesítésről szóló határozatot elhalasztó 2015. április 29-i, határozatára (3), valamint az ECSEL közös vállalkozás (korábban ENIAC Közös Vállalkozás) ügyvezető igazgatójának válaszaira,

               —

               tekintettel az Európai Unió működéséről szóló szerződés 319. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló, 2002. június 25-i 1605/2002/EK, Euratom tanácsi rendeletre (4),

               —

               tekintettel az Unió általános költségvetésére alkalmazandó pénzügyi szabályokról és az 1605/2002/EK, Euratom tanácsi rendelet hatályon kívül helyezéséről szóló, 2012. október 25-i 966/2012/EU, Euratom európai parlamenti és tanácsi rendeletre (5) és különösen annak 209. cikkére,

               —

               tekintettel az ENIAC közös vállalkozás létrehozásáról szóló, 2007. december 20-i 72/2008/EK tanácsi rendeletre (6),

               —

               tekintettel az ECSEL közös vállalkozás létrehozásáról szóló, 2014. május 6-i 561/2014/EU tanácsi rendeletre (7) és különösen annak 1. cikke (2) bekezdésére, valamint 12. cikkére,

               —

               tekintettel az Európai Közösségek általános költségvetésére alkalmazandó költségvetési rendeletről szóló 1605/2002/EK, Euratom tanácsi rendelet 185. cikkében említett szervekre vonatkozó költségvetési keretrendeletről szóló, 2002. november 19-i 2343/2002/EK, Euratom bizottsági rendeletre (8),

               —

               tekintettel az Európai Parlament és a Tanács 966/2012/EU, Euratom rendelete 209. cikkében említett, a köz- és magánszféra közötti partnerségre létrehozott szervek számára kidolgozott pénzügyiszabályzat-mintáról szóló, 2013. szeptember 30-i 110/2014/EU felhatalmazáson alapuló bizottsági rendeletre (9),

               —

               tekintettel eljárási szabályzata 94. cikkére és V. mellékletére,

               —

               tekintettel a Költségvetési Ellenőrző Bizottság második jelentésére (A8-0285/2015),

               1.

               mentesítést ad az ECSEL közös vállalkozás ügyvezető igazgatója számára az ENIAC közös vállalkozás 2013-as pénzügyi évre szóló költségvetésének végrehajtására vonatkozóan;

               2.

               megjegyzéseit a mellékelt állásfoglalásban foglalja össze;

               3.

               utasítja elnökét, hogy továbbítsa ezt a határozatot, valamint az annak szerves részét képező állásfoglalást az ECSEL közös vállalkozás ügyvezető igazgatójának, a Tanácsnak, a Bizottságnak és a Számvevőszéknek, továbbá hogy gondoskodjon az Európai Unió Hivatalos Lapjában (L sorozat) való közzétételéről.

            az elnök

         Martin SCHULZ

            a főtitkár

         Klaus WELLE

      (1)  HL C 452., 2014.12.16., 26. o.

      (2)  HL C 452., 2014.12.16., 27. o.

      (3)  HL L 255., 2015.9.30., 424. o.

      (4)  HL L 248., 2002.9.16., 1. o.

      (5)  HL L 298., 2012.10.26., 1. o.

      (6)  HL L 30., 2008.2.4., 21. o.

      (7)  HL L 169., 2014.6.7., 152. o.

      (8)  HL L 357., 2002.12.31., 72. o.

      (9)  HL L 38., 2014.2.7., 2. o.